Instalaţiile erau amplasate lângă imobilul în care locuia familia copilului.

Incidentul s-a petrecut în 2014. Copilul a ieșit din casă, a mers într-o zonă în care era o conductă a OMV Petrom, care alimenta cu țiței o anumită arie. După câteva minute, copilului i s-a făcut rău. A fost descoperit de câțiva oameni care au anunțat medicii, dar în ciuda intervenției acestora, copilul nu a mai putut fi salvat.

Raportul medico-legal arată că intoxicația acută este cauza morții copilului, motiv pentru care compania a fost acuzată de ucidere din culpă.

Procurorii spun că zona în care se află conducta și în care a pătruns copilul nu era încercuită, nu era securizată, și că era de datoria grupului petrolier să facă acest lucru.

La vremea respectivă, reprezentanții companiei spuneau că nu se consideră vinovați de cele întâmplate.